Levyraati 26 - Country Raffle

Kahdeskymmeneskuudes levyraati järjestettiin 29. elokuuta – 27. syyskuuta 2019, ja raadin slogan oli "Country Raffle". Erikoisuutena jokaiselle kilpailijalle arvottiin yhteensä kolme valtiota kolmesta eri korista. Kilpailijan tuli lähettää kappaleet jostain näistä maista. Arvontatulosten julkistuksessa käytettiin koodinimiä, jotta oikea nimimerkki ei paljastuisi. Maat pystyi halutessaan ilmoittamaan yhden kerran vaihtorinkiin, jossa aluksi arvotut maat vaihtoivat omistajaa. Pisteasteikko oli laajennettu 20-17-15-13-11-10-9-8-7-6-5-4-3-2-1.

Raadin järjesti Hazard, joka voitti 24. levyraadin. Zazpikaleak osallistui ensimmäistä kertaa, ja edellisen raadin osallistujista sziget, Spartan kuningas, S-Tyyppi, BronZe ja Badmuts eivät olleet tässä raadissa mukana. Raadin voitti granaattiomena, joka järjesti 28. levyraadin. Seuraava raati oli 27. levyraati.

Vaihtorinki
Vaihtoringissä arvottiin parit, jotka vaihtoivat maat keskenään. Vanhoja maita ei saanut enää käyttää.

Lopulliset maat
Taulukko on arvontajärjestyksessä, ja siinä on huomioitu vaihtorinki.

Pistetaulukko
Tulosten julkistus oli ainutlaatuinen. Perinteistä pisteidenlaskua ei ollut lainkaan, vaan järjestäjä Hazard paljasti ensin sijoille 11–38 sijoittuneet kappaleet pisteineen ja omistajineen yksitellen satunnaisessa järjestyksessä sekä lopuksi kärkikymmenikön 10. sijasta aloittaen. Eritellyt tulokset pisteineen julkistettiin vasta lopputuloksen ratkettua.